**ANEM A BUSCAR EL TRESOR**

Hi havia una vegada un drac que es deia Verda, era una nena, que tenia els ulls rojos, tenia quatre potes amb unes ungles molt llargues. Era gran i tenia una cua molt llarga. Quan tenia fred es tornava lila i quan té molt fred es torna blau fluix. És bona persona però quan s’enfada treu foc pels queixals.

Li agrada jugar amb el seu amic a pilota, sota el volcà on viu. No li agrada menjar-se els animals. La Mili, la seva germana i el seu amic Martí, un esquirol, que té nou anys. Tot passa al seu poblet on gairebé no hi viu ningú perquè està sota un volcà. Ara només hi viu la Verda, la seva família i uns quants animals.

Al cap d’uns dies, va arribar un senyor que deia que volia ser el rei d’aquell poble. A la Verda i a la seva família no els va fer gens de gràcia. Volien ser lliures. El rei els va dir que li havien de portar un tresor que estava amagat a la cova d’un drac, així que la Verda hi va anar amb la seva germana Mili i el seu amic l’esquirol, en Martí. Van estar molta estona buscant el camí, però el van trobar. El protegien un munt de monstres, vampirs i fantasmes. La Verda ja podia volar, però els monstres i els fantasmes també!

Van tenir una idea: la germana de la Verda distrauria els monstres... i la Verda i l’esquirol Martí agafarien el tresor... però, era massa bonic per donar-li al maleït rei, no s’ho mereixia!

Tot es va resoldre quan el van enganyar. Com que la Verda dibuixava molt bé, va dibuixar un tresor com el que havien trobat. Bé, així van enganyar el rei i es van quedar el tresor.

Hi havia un gat, hi havia un gos i aquest conte ja s’ha fos.

Anna I.D. Anaid